**ANEXA 3**

1. **CARACTERISTICILE DE TIPĂRIRE A FORMULARULUI TIPIZAT MENȚIONAT LA ART. 1, respectiv a procesului verbal de constatare și sancționare a contravențiilor**

    Denumire: Proces-verbal de constatare și sancționare a contravențiilor

    Seria O.N.P.C.S.B. nr. .............. (începând cu nr. 00001)

    Formularul se tipărește în 3 exemplare, pe format A4, de culori diferite (negru, roșu și verde).

    Formularele se tipăresc în regim special, pe o singură față autocopiativă și pe verso cu stema instituției ca imagine de fundal (watermark), pe hârtie de calitate, care să asigure lizibilitatea scrisului atât pe original, cât și pe copii.

    Formularele se broșează în carnete/blocuri a câte 50 de procese-verbale de constatare și sancționare a contravențiilor, conținând câte 150 de file fiecare.

1. **CARACTERISTICILE DE TIPĂRIRE A FORMULARULUI TIPIZAT MENȚIONAT LA ART. 2, respectiv a legitimației de control**

Legitimația de control este un card din material plastic, de culoare albastră pe ambele fețe, în formă dreptunghiulară, cu dimensiunile de 7 cm x 11 cm și grosimea de 1,5 mm, ce conține următoarele informații:

    **Pe față:**

 1. în partea de sus, central, sunt înscrise, unele sub altele următoarele cuvinte: OFICIUL NAȚIONAL DE PREVENIRE ȘI COMBATERE A SPĂLĂRII BANILOR, DIRECȚIA SUPRAVEGHERE ȘI CONTROL.

2. în partea centrală a legitimației de la stânga spre dreapta:

- un chenar dreptunghiular conține fotografia color a titularului, cu dimensiunea de 3 cm x 3,4 cm, iar la dreapta acesteia, sunt menționate unele sub altele: numele, prenumele și funcția titularului, cu scrisul embosat;

- sigla ONPCSB în culori se poziționează în partea central-dreapta a legitimației;

- în colțul drept al legitimației va fi imprimat în culori, în diagonală, tricolorul;

- în centrul legitimației este înscris cuvântul „PREȘEDINTE:“ și sub acesta un spațiu punctat în care va semna președintele ONPCSB aflat în funcție la data emiterii legitimației, sau înlocuitorul acestuia, conform legii.

3. în partea de jos sunt înscrise la rând cuvintele „LEGITIMAȚIE DE CONTROL”.

**Pe verso:**

1. în partea de sus o hologramă cu sigla ONPCSB cu dimensiunile de 2 cm x 2 cm

2. în partea de jos sunt înscrise la rând seria ONPCSB nr. (începând cu nr. 001), urmate de un spațiu punctat în care se va trece numărul fiecărei legitimații.

Legitimația se tipărește în regim special, pe card de plastic special securizat, laminată holografic si elemente grafice de securitate.